Diari Oficial de la Generalitat Valenciana


Sumari del DOGV 5529, del 07-06-2007 (2007/7450)

RESOLUCIÓ d'1 de juny de 2007, de la consellera de Benestar Social, per la qual modifiquen els crèdits que financen les ajudes convocades mitjançant l'Orde de 13 de desembre de 2006 per la qual es regula i convoca el programa per a finançar estades en centres de dia per a persones majors dependents en l'any 2007 (DOGV núm. 5.414, de 26.12.2006).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5529

Data del DOGV
:   07-06-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/7450


Data del document
:   01-06-2007

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * tercera edat
    * gerontologia
    * administració local
    * servei social
    * ajuda pública

RESOLUCIÓ d'1 de juny de 2007, de la consellera de Benestar Social, per la qual modifiquen els crèdits que financen les ajudes convocades mitjançant l'Orde de 13 de desembre de 2006 per la qual es regula i convoca el programa per a finançar estades en centres de dia per a persones majors dependents en l'any 2007 (DOGV núm. 5.414, de 26.12.2006). [2007/7450]  
L'Orde de 13 de desembre de 2006, de la consellera de Benestar Social per la qual es regula i convoca el programa per a finançar estades en centres de dia per a persones majors dependents en l'any 2007 (DOGV núm. 5.414, de 26.12.2006), va ser tramitada d'acord amb allò disposat en l'Orde de 26 de setembre de 1994, de la conselleria d'Economia i Hisenda, per la qual es regula la tramitació anticipada d'expedients de gasto, tot quedant condicionat el finançament d'estes ajudes a l'aprovació dels crèdits corresponents.  
Una vegada aprovada i publicada la Llei 11/2006, de 27 de desembre, de Pressupostos de la Generalitat per a l'exercici 2007 (DOGV núm. 5.417, de 29.12.2006), d'acord amb allò regulat en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir mitjançant Resolució de 15 de març de 2007, de la conselleria de Benestar Social (DOCV 5.476 de 23.03.2007) a donar publicitat al crèdit i a la línia de subvenció destinada al finançament de les ajudes regulades i convocades.  
En canvi en estos moments hi ha disponibilitat pressupostària en la línia T6304 «Ajudes per a finançar estades en centres de dia», que permet incrementar el finançament de l'Orde de 13 de desembre de 2006.  
Per tot això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la conselleria de Benestar Social. (DOGV 4.543 de 14.07 2003), resolc:  
Primer  
Modificar la quantia del crèdit destinat a finançar l'Orde de 13 de desembre de 2006, de la conselleria de Benestar Social per la qual es regula i convoca el programa per a finançar estades en centres de dia per a persones majors dependents en l'any 2007, a càrrec del programa pressupostari 313.10 Servicis Socials:  
Denominació: Bo centre de dia  
Línia de subvenció: T6304  
Consignació pressupostària inicial: 1.763.006 €.   
Increment actual: 141.105,50 € passant d'1.763.006 € a 1904.111,50 €.  
Procedència i quantia dels fons: fons propis.  
Segon  
Publicar la present resolució en el Diari Oficial de la Comunitat Valenciana.  
València, 1 de juny de 2007.- La consellera de Benestar Social: Alicia de Miguel García.